
Promicanje svećeničkoga podmiatka. *) 

Crkva u hrvatskom narodu prolazi danas kroz jednu od najkri¬ 
tičnijih faza svoga razvoja. Današnje se doba može donekle ispo- 
rediti s vjerskim stanjem 16. vijeka, kad ie protestantizam stao zadi¬ 
rati u tijelo hrvatskoga naroda, a kler velikim dijelom ili se izne¬ 
vjerio svojoj zadaći ili stao pristajati uz novo krivovjerstvo, dok je 
samo malen dio ostao svijetlo svijetu i sol zemlji. Uzmemo li još u 
obzir nesređene i rastrovane prilike, što su nastale neprekidnim kr¬ 
vavim borbama t islamom, koji se do konca 16. vijeka uspeo na vr¬ 
hunac svoje moći, onda vjerska slika onoga doba izlazi još 
dezolatnija. 

Danas nam se nije boriti s islamom, a nije nam opasan nj pro¬ 
testantizam. koji se u nas obukao u l>ezazlenije ruho starokatolicizma. 
Danas nam se boriti s kud i kanio štetniiim protivnikom, to je mo¬ 
derni materijalizam, koji se uvlači gotovo neopazlce u sve slojeve 
i guši i ubija kršćanski duh. On ie najviše skrivio, da nas je zadesilo 
najveće zlo, što može zadesiti jedan katolički narod, a to je — nesta¬ 
šica svećenstva. Ova je opet nestašica najbolji i najjači saveznik 
i promicatelj materijalizma, modernog poganstva. 

0 nestašici se svećenstva u nas već prilično 1 govorilo i pisalo, 
a u tom ne valja šuštati, jer je stvar odviše važna, dok Široki slojevi 
i ne slute, kakva nas budućnost čeka, potraje li u nas ovakovo opada¬ 
nje broja svećenstva, kakovo danas gledamo. Neupućenost narodnih 
masa ogleda se u riječima nekog dobričine, koji je nakon propovi¬ 
jedi o ovom vitalnom pitanju naivno izjavio: »Pa ima i previše 
svećenika!« 

Svu ozbiljnost položaja može da ocijeni samo onaj, koji zna, 
kako je po odredbi bož. Spasitelja tijesno skopčan sa svećenikom 
gotovo cijeli vjerski život ne samo socijalni nego j privatni t. j. 
pojedinog vjernika. Gospodin i Spasitelj naš tako je uvrstio u zgradu 
crkvenu svećenika, da se ta zgrada počinje rušiti, čim se iz nje 
izvadi svećenik. Radi se dakle u nas o samom opstanku katolicizma 
i vječnih njegovih vrednota, radi se o vremenitoj i vječnoj sreći mno¬ 
gih i mnogih hiljada hrvatskoga naroda. Ne velim, da nam prijeti 
cijela i neposredna opasnost, da će se to dogoditi za nekoliko godina, 
ali je sigurno ovo: ako s pomoću Božjom ne ustavimo proces pa¬ 
danja, ako nam dragi Bog ne dade većeg broja dobrih svećenika. 
Crkva će u nas za nekoliko generacija biti nalik vrtu, na koji se obo¬ 
rio divlji ciklon . . . 


*) Čitano na zborovanju gospojinske kongregacije Bezgrješnoga Za¬ 
četka u Zagrebu u čast bi. Terezije od Malog Isusa 13. siječnja 1924. 

Ovaj bi se sud mogao kome učiniti odveć pesimističan, ali opravdat 
će ga i ovo par poteza slike, što je pruža danas hrvatska Crkva; 
potrebe rastu, jer se množi broj duša, raste broj škola j vjerskih 
društava, bez kojih nema intenzivnijeg vjerskog života, oteščava 
se duhovna pastva industrijalizacijom privrednoga Života. Morao bi 
dakle broi svećenika rasti, ali statistika pokazuje ne porast, pače ni 
jednak broj svećenika, nego konstantno brojčano opadanje. Potresan 
je i tipičan u tom pogledu primjer zagrebačke nadbiskupije: u ovo] 
golemoj dijecezi od kojih 1,600.000 katolika umre u godini dana 15- - 
20 svećenika, po nekoliko ih se svake godine poslije rata odmefnuJo; 
na mjesto mrtvih i na mjesto odmetnika dođu dva, tri svake godine! 
Neka to potraje ovako na pr. 10 godina: novi manjak će iznositi 
otprilike 170 svećenika, a valja znati, da u zagrebačkoj dijecezi dolazi 
na jednu župu veliki broj od 4500 vjernika (u Francuskoj, gdje ima 
i mnogo redovnika, samo 1000 vjernika), koji su obično rasuti n 
3, 5, 8 i više filijila; uzmite u tom naše prometne prilike i veliku uda¬ 
ljenost mnogih filijala od matice, pa škole, a obično župnik sam. 
koji se kadšto mora brinuti i za susjednu veliku župu . . . 

Na dlanu je, kakve moraju biti posljedice ovaka stanja, a to će se 
stanje za 5—10 godina još pogoršati: najveći dio naroda bez prave 
duhovne pastve, velik dio bez svete Euharistije, srca i žarišta Crkve 
i vrhunaravnog života, bez ostalih svetih otajstva, većina djece bez 
redovite i sustavne vjerske obuke . . . Mnogo je poroka u narodu 
unatoč blagotvornom djelovanju Crkve, koja je i po priznanju mi¬ 
saonih. a nepristranih protivnika najbolja odgojitcljka naroda. No 
šta će biti istom onda, kad se utjecaj Crkve svede na rad šačice sve¬ 
ćenika, od kojih će svaki imati na brizi tri, četiri župe? 

Nije nas dakle iznenadilo, što su naši duhovni pastiri uočivši prvi 
ovu opasnost podigli svoj glas i pozvali sav koliki vjerni narod na 
oprez, neka poradi, da nas mine ovo najveće zlo. Nazad otprilike 
godinu dana čuli smo očinski glas našeg preuzvišenog natpastira, 
koji nam je u okružnici o Euharistijskom kongresu od 29. siječnja 
1923. ovako progovorio: »ako je predragi naš Spasitelj ... što prije 
povrati«. (Euh. kongres str. 26.). 

Naš je prečasni episkopat progovorio i u osmoj rezoluciji Euh 
kongresa, što ju je jednodušno usvojio možemo reći čitav hrvatski 
narod zastupan na tom kongresu, a u kojoj se veli: 

»S velikom bojazni gledamo . . . kršćanski život«. (Euh. kongr. 
str. 228.). 

Sveta Stolica, od Boga postavljeni svjetionik i putokaz pravo¬ 
vjernima, često je, osobito u posljednjih godina, naglasila potrebu 
promicanje svećeničkoga podmlatka. U tom ie pogledu karakteristič¬ 
no pismo pape Benedikta XV. od 9. kolovoza 1916. upravljeno ocu 
đe Flochu, iz kangregacije Svetoga Duha, koji je sv. Ocu prikazao 
djelce: Les ćlites sociales et le sacerdoce. (Acta A post. Seđis 1. TI. 






158 


Promicanje svećeničkoga podmlatka. 


1917). Sv. Otac veli u tom pismu, da je pitanje svećeničkoga pod¬ 
mlatka bitno i glavno po Crkvu i po društvo u svako doba, a danas 
je kud i kamo težeg karaktera; svi su društveni slojevi dužni da se 
odazovu milosti poziva za svećenički stalež; svećenistvo je svjetlost 
svijetu i sol zemlji, ono je sreća obitelji i bedem društvenoga poretka; 
ono ima prvu ulogu u budućoj obnovi i zato sv. Otac želi, »da sva 
kršćanska srca združe svoje nastojanje i svoje molitve u svetoj 
križarskoj vojni«. Napokon papa poziva roditelje, neka se ne plaše 
upravljati pogled svoje djece prema sjajnom svijetlu svetišta; neka. 
đušobrižno svećenstvo sa svom gorljivošću nastoji oko toga da 
otkrije i njeguje sposobnosti za svećenički stalež; učitelji neka drže 
na umu ovu stvar u obuci mladeži, a biskupi neka daju pobudu i 
skladnost svemu ovome nastojanju. 

Od mnogog ostaloga, što je Sv. Stolica učinila, da potakne i 
pastire i narod na što življi rad za svećenički podmladak, uski nam 
okvir ovoga predavanja dopušta da spomenemo još samo dvoje: 
1. Sveta je Stolica dala mnoge i velike oproste i duhovne milosti 
svima društvima, koja se mole ili koja inače rade za svećenički pod¬ 
mladak. 2. Današnji sv. O. Papa^Pijo XI. jednu je od prvih pastir¬ 
skih riječi izrekao u prilog radu za svećenički podmladak. To je bilo 
skoro iza njegova uzvišenia, 22. veljače 1922., kad je primio u audi-* 
jenciju župnike grada Rima te im govorio gotovo samo o svećenič¬ 
kom pođmlatku. Tekst je alokucije donio Gsservatore Romana od¬ 
mah sutradan (23. II.) Sveti je Otac rekao uz ostalo i ovo: 

»Prihvaćam ovu tako rijetku zgodu, da vam napose preporu¬ 
čim djelo nad sva djela, a to je rad za svećenički podmladak «. Pošto 
je ovako autoritativno podcrtao zamašaj ove akcije, pohvalio je 
milanski kler, koji je u svakom pogledu tako dobar i vrstan i brojan, 
a da je takav, zasluga je dušobrižnika, koji umiju otkriti u dječacima 
i mladićima klice svetoga zvanja, voditi ih, čuvati, pomagati. »Nema 
sumnje«, nastavi sv. Otac, »da će vaša poznata gorljivost, premili 
župnici ovoga uzvišenoga grada, biti to veća, što su veće potrebe 
današnjega doba . . . Tako će vašim nastojanjem procvasti ovaj 
božanski dar milosti svećeništva, svetoga svećeništva. jer su narodi 
dobri, kad imaju dovoljan broj svećenika, svetih svećenika« (Recr. 
sacerd. br. 69). 

Mogao bi tkogod reći: »Vidim, da je od prijeke potrebe da do¬ 
bijemo dovoljan broj vrijednih svećenika, ali to se nas svjetovnjaka 
ne tiče; neka se za to brine hijerarhija«. 

U takovu shvaćanju ovog problema očituje se nepoznavanje 
socijalnoga karaktera Crkve. Stvar se i te kako tiče sviju nas; tiče 
se sadašnjosti, tiče se budućnosti naših familija i čitavog naroda, 
pa ako mi možemo nešto pridonijeti povoljnu rješenju ovoga najve¬ 
ćeg i najzamašnijeg problema, onda smo to dužni i učiniti. Zato s 
pravom veli G u i b e r t u svom djelu La culture des vocations: »Nje- 

Kovanje zvanja (svećeničkih) jest djelo tako velikog socijalnog za- 
mašaja, da se nameće svim kršćanima bez razlike. Mi smo svi soli¬ 
darni u očuvanju, u razvijanju djela Crkve . . . Svećenici, redovnici 
i vjernici, mi svi sačinjavamo jednu vojsku: jedni su vode, drugi su 
vojnici, a svi imaju jednak interes oko napretka katoličke akcije; 
obveze su nam; iste, samo ie različit način, kojim se vrši. . .« 

Stoga vidim, da je Crkva od davnine apelirala na sve vjernike 
bez razlike, da surađuju u rekrutiranju svećenika, o čemu svjedoče 
starinske liturgije i tradicionalne discipline. Na stanovite dane ona 
organizuje vjernike, da zajedničkim, kolektivnim Činima izmole u 
Boga svećenika. Četiri puta u godini, o kvatrima, sva se Crkva moli; 
ona posti, čini pokoru, da umilostivi Boga, neka joj dade dobrih 
svećenika, neka ili očuva u kreposti. Krasno to kaže ugledni francuski 
kritičar i književnik Georges Goyau u članku »Le đevoir actuel des 
laitiues pour le recrutement sacerdota!«: »Četiri se puta u godini po¬ 
ziva kršćanska zajednica, da se sabere, da pobija oholost življenja, 
da klekne s nekim zabrinutim pouzdanjem u Boga, neka bi Bog pro¬ 
duljio život svećeništvu, koje je nužno da se nastavlja život Kristov. 
Nema ništa tajinstvenije ni intimnije od toga, kako nikne svećenički 
poziv: u tom se očituje vlast Božja; malo ima djela ovdje na zemlii, 
koja bi više bila njegovo djelo. Pa ipak Bog hoteći da se služi lju¬ 
dima u svemu što je veliko, hoće da mi sudjelujemo i u ovom djelu 
te slanje poslenika u žetvu dobije pobudu s naše strane, pobudu naše 
molitve«. 

Pravi će dakle katolik imati interesa za ovo životno pitanje 
katolicizma, ali taj interes mora da bude aktivan, djelotvoran. Sta 
nam je dakle činiti? 

Prvo i glavno i>okazao nam je sam božanski Spasitelj. On je 
gledao u daleke vijekove i vidio sve teškoće, na koje će naići njegova 
sveta Crkva; vidio je, da će kadšto nastati nestašica svećenika. I 
njegova se presvetoga Srca dojmilo golemo zlo, što će nastati po 
njegove vjernike, ako ne budu imali pastira. Priprostim, ali potre¬ 
snim riječima pripovijeda to sveti Mate« (9. 35—38): »I iđaše Isus 
okolo po svim gradovima i selima naučajući po zbornicama njihovim 
i propovijedajuć evanđelje o kraljevstvu i iscjeljujući svaku bolest 
i svaku nemoć. A gledajuć ljude sažali miu se, jer bijahu izmučeni 
i ležahu kao ovce, koje nemaju pastira. Tada reče učenicima svojim: 
Žetve jc eto mnogo, no poslenika je malo. Molite se dakle gospodaru 
žetve, da pošalje poslenika u žetvu svoju«. Gospodar žetve — to je 
On, Isus; poslenici — to su njegovi svećenici: žetva, to su vjernici, 
otkupljeni presvetom njegovom krvlju. Isus želi, neka se molimo, 
da bi se smilovao izmorenim ljudima i pastire im poslao . . . 

Ove nam riječi donekle otkrivaju način, kojim se služi Božja 
providnost u spašavanju duša: Bog hoće, neka mi molitvom svojom 

isposiujemo, da nam dade svećenika. Isus zove, 0 n daje zvanje, 
on šalje, ali uz pogodbu, da se mi za to molimo. Do molitve stoji, 
hoćemo li imati pastira: Molite se dakle gospodaru žetve. Ima i 
drugih sredstava, kojima se bude, njeguju i pomažu svećenički pozivi, 
ali Isus je označio najvažnije: Molite se . . .! 

Hvala Bogu, mi smo već počeli moliti, molitva za svećenički 
podmladak širi se sve više, a velika je zadovoljština Gospojinske* 
Marijine kongregacije Bezgrješnog Začetka u Zagrebu, da je ona 
dala pobudu za kvatreno klanjanje u Zagrebu i u provinciji u svrhu 
promicanja svećeničkih poziva. Ali to je još malo: treba da Čitav 
narod pane na koljena i da sklopljenih ruku juriša na nebo zaufano 
se moleći gospodaru žetve; onda se smijemo nadati, da će se uitiilo- 
stivitj božansko Srce gospodara žetve . . . Crkva očekuje, da će se 
u prvim molitvenim redovima naći članovi vjerskih društava i bra¬ 
tovština, pa bi bilo dobro da ne prođe nijedan sastanak, da se ne 
moli zajednički za svećenički podmladak*). 

2. Molitvi treba da dodamo i rad. Ora et Iabora! Moli i radi! 
To vrijedi i ovdje. Mogao bi Bog i sam učiniti sve, što treba, da se 
u neko-me probudi poziv za svećeništvo i da se taj poziv razvije 
i da đozrije. ali je On tako udesio djelo spasenja, da se čovjek spa¬ 
šava po čovjeku. Tu vrijedi riječ Andre Godarda: Čovjek ne može 
biti bez pomoći Božje, a Bog ne će da bude bez čovječje suradnje 
(Les routes d’ Arles p. 143). Georges Goyau veli u već spomenutom 
članku: »Suradnja milosti Božje i energije ljudske, svemogućnosti 
Božje i inicijative ljudske, u tome je jezgra čitavoga djela spasenja: 
to ie zakon, kojem se ništa ne izmiče, kojem je pođvrženo i samo 
množenje svećeničkih poziva«. 

Bog dakle očekuje od nas rad, suradnju. U čemu sastoji ta su¬ 
radnja? 

a) Kadšto ćemo imati priliku da otkrijemo zvanje u dječaka, 
mladića; mi ćemo takovo zvanje njegovati, u dječaka podržavati 
take plemenite želje, biti mu na pomoć da sprovodi dublji kršćanski 
Život. Takova se prilika nadaje na pr. uzgojiteljima, uzgojiteljicama. 
Držimo li, da nam nedostaje iskustva u nekim slučajevima, zaiskat 
ćemo savjet u Iskusnijih od sebe. Kadšto ćemo probuditi zvanje, 
koje kanoti drijema u nevinu srcu, dat ćemo smjer plemenitim, 
ali još neodređenim težnjama mlade duše željne idealna i požrtvovna 
života. To nije nepovlasno nagovaranje, još manje je to moralni 
pritisak, koji bi dakako trebalo osuditi, već je to dobro djelo, kad 


*) Tiskane molitve mogu se dobiti besplatno kod »Društva za sveudilj- 
Ko klanjanje* u Zagrebu (Samostan Ćč. ss. milosrdnica, Gundulićeva ulica 
17). Nadamo se, da ćemo skoro moći raspačavati i litanije u čast blažene 
Tereze od Maloga Isusa, koja je osobita zaštitnica svake akcije za svećenič¬ 
ki podmladak. 




16J 


Promicanje svećeničkoga podmlatka. 


pomažemo, da milost jače zahvati dušu, koja traži Boga, a sposobna 
je da se danas sutra posveti službi oltara. Ovo smijemo činiti to 
pouzdanije, što pomažemo dječaku, mladiću do najveće sreće. Svijet 
drukčije sudi, ali se vara: a priori je jasno, da Isus svog svećenika 
ne će pustiti bez radosti; a iskustvom je utvrđeno, da dobar svećenik 
ima obilato radosti nutarnje, one prave, duboke, koja ne ovisi toliko 
o vanjskom svijetu, već izvire iz slatke svijesti, da svoj život i sile 
svoje troši za vječne interese, đa je tako tijesno združen s Velikim 
Svećenikom, Bogom-čovjekom Isusom Kristom, da vrši službu, koje 
Bog ni anđelima nije povjerio, da ie najveći dobrotvor ljudi, braće 
svoje i Kristove . . . 

b) Ako dosad nisam izazvao opozicije, makar samo nutarnje, 
tihe, bojim se, da ću je možda sada izazvati kod jednog dijela.' Reći 
ću odmah i otvoreno, o čemu se radi: roditelji, dajte sinove Bogu 
u s'ućbu oltara! Siguran sam, s ovih će riječi gdjekoju majku za- 
zepsti u srcu. Njezin sin. može biti jeđinac, da je ostavi! da uzme na 
sebe teško breme . . .! Ah, to je odviše! 

Tu mi nehote dolazi na um malen događaj, pripovijeda ga o. 
Delbre!, velik apostol akcije za svećenički pođmladak, urednik časo¬ 
pisa »Le R.ecnitement Sacerdotal«. U jednom je konviktu pripravljao 
o. Delbre! sinčića veoma ugledne gospođe na prvu svetu pričest. Ta 
je gospoda mnogo radila u raznim katoličkim akcijama, napose za 
Djelo svećeničkoga podmlatka. Jednog dana pripovjedi mu ona, što 
sve ona radi za svećenički pođmladak pa mu priopći svoj naum, 
da u dječačkom sjemeništu o svom trošku škola sina svoje sobarice. 
O. Delbrel joj čestita, a onda će: 

»Gospojo, ja držim, da se vi ne ćete zadovoljiti s time, da dadete 
Bogu dijete svoje sluškinje. Zar ne biste rado dali Bogu dragom 
svog malog Gerarda?« — Ova revniteljica Djela sveć. podmlatka u 
čudu ga pogleda pa će onda gotovo s negodovanjem: »Gerarda? 
Moj Oče, čudnih li u vas nazora! . . .« To čuđenje, to negodovanje 
odlične dame, budimo iskreni, znači: duhovni je stalež za sirotinju, 
za niže društvene slojeve .. . 

Nekoć nije tako bilo. Nekoć je čak i visoka i najviša aristokra¬ 
cija stupala u crkvenu službu, za nju se i otimala. Danas je Crkva 
gotovo svuda posve siromašna, ali svećenička je služba jednako 
sveta, uzvišena, spasonosna, potrebita. Što je dakle uzrok, da kadšto 
5 dobre inače katoličke obitelji zaziru od pomisli, da im sin prigrli 
svećeništvo? Neke zabrinjuje predodžba, da je sin svećenik za njih 
Izgubljen, a zapravo sin svećenik više pripada roditeljima negoli 
m pr. oženjeni sin. 

— Ali, reći će tko, danas je tako teško biti svećenik! Dakako, 
teško ie biti »znak, kojem se protuslovi«, teško je snositi mržnju, 
ali je istina i to, da baš teškoće privlače plemenitu dušu, da je Isus 

svojima prorekao progonstvo, mržnju, prezir sa strane svijeta, i mi 
ne možemo biti Kristovi, a da ne snosimo baštine onih, koji su Kri¬ 
stovi. Istina je napokon, da je od prijeke potrebe, da imamo sveće¬ 
nika, a ne ćemo ih imati, ako nam ih kršćanski roditelji ne dadu. Pa 
i ovdje smijemo pitati: zar samo svećenički stalež donosi sa sobom 
teškoće, zar su drugi staleži bez njih? Budimo iskreni: sve ovake 
prigovore diktira zapravo manjak pravoga kršćanskog shvaćanja 
o vrijednosti ljudskog života, duh svijeta, više manje prikriven ego¬ 
izam. . . 

- Još samo jedan prigovor: Mene je strah, da bi mi sin svećenik 
mogao skrenuti s pravoga puta. Dobar je strah, no ako se budemo 
ravnali strahom, onda se ne bi valjalo na pr. ni udavati ni ženiti; zar 
vjenčanjem prestaju sve opasnosti? . . . Uostalom Crkva daje sve¬ 
ćeniku toliko sredstava naravnih i vrhunaravnih, da mu nije odveć ^ 
teško ostati na visini svog uzvišenog poziva. A da se svećenici održe 
u dobru, za to se mi moramo moliti. Nekoji misle, da su izvršili 
svoju dužnost, ako su kod čaja ili kod kave nesmiljeno prorešetali 
život ili rad toga i toga svećenika, uzeli na trehu prave ili izmišljene 
mane svećeničke i kod toga pobožno se sablažnjavali i očima pre- 
vreati, a mnogo bi bolje bilo, da se svaki dan mole za svećenike, da 
ih dragi Bog sačuva gorljive i kreposne. 

Jedna riječ kršćanskoj majci! Ako Vam Bog dragi dade tu sreću, 
da zamjetite u svom čedu tragove zvanja svetoga, objeručke pri¬ 
hvatite tu milost: njegujte taj nebeski cvijetak, da cvate jednoć na 
svetom oltaru Bogu trojednom na slavu, dušama na spasenje, Vama 
na utjehu. Davši sinku Vašem zvanje Bog Vas jc više odlikovao, 
nego to i zamislit možete; čeka vas radost, koju je teško izreći, 
kad danas sutra ugledate sina na oltaru Božjem gdje prinosi pre¬ 
svetu žrtvu Novog Zavjeta, kad budete primali iz njegovih ruku sveto 
Tijelo Spasitelj evo. I kad nakon duga zemskog putovanja zaklopite 
trudne oci i ostali vas svijet zaboravi, svako će jutro Vaš svećenik 
spominjati slatko ime majke svoje, u svetoj žrtvi . . . tako blizu 
Jaganjcu Božjemu, koji odnima grijehe svijeta . . . 

c) Treće, što možemo raditi, jest davanje milostinje za uzgoj 
svećeničkoga podmlatka. Već čujem prigovor: Zar opet milodari!? 
Ma to je već ko kakva pošast! . . . 

Razumijemo, da čovjeka hvata neka nervoza kad se samo spo¬ 
menu tako zvani »dobrovoljni prinosi« (koji su često više prinosi nego 
dobrovoljni!), jer se doista danas toliko skuplja za moguće i nemo¬ 
guće svrbe, da to prelazi granice. Ali kaošto za nas katolike nema 
ništa važnije i zamašnije od svećeničkoga podmlatka. tako ne smije 
biti ni svrhe, za koju bismo radije žrtvovali negoli za ovu. Inače 
imat ćemo crkvi, ali ne ćemo imati svećenika. 

— Ali ja već dajem za druge svrhe! Dajem mnogo za katoličku 
akciju! 

— Svaka čast, ali ovo je prva katolička akcija, nijedna se s njom ' 
ne može mjeriti, pa kad ne možemo davati za dvije dobre svrhe, 
izabrat ćemo važniju, a to je — svećenički podmlađak. 

Računati nam je s činjenicom, da Bog odabire većinu svojih 
službenika Iz obitelji, koje obično više obiluju djecom nego imutkom. 
Školanje je pak stvar skupa, u današnjim prilikama za neimućne 
upravo teška. Smijenio li mi katolici dopustiti, da propanu sveće¬ 
nička zvanja zbog nestašice sredstava? Hrvatski narod treba danas 
dobrih svećenika kao možda nikad u svojoj dugoj i burnoj povijesti. 

1 kad je tolika potreba, onda je očito, da je najbolje upotrebljena 
milostinja, koja se daje za uzgoj svećeničkoga podmlatka. Po duši 
kažem, da mi se ta riječ »milostinja« na ovom mjestu ne sviđa. Bolje 
bismo rekli — katolički porez za najveće interese Božje na zemlji. Taj 
porez moramo plaćati svi, nema tu oprosta od poreza. Tko ima 
mnogo dužan je dati mnogo, tko ima malo, dužan je dati malo, ali 
plaćati moramo svi bez razlike. 

Nekoć je Crkva u nas mogla sama školati kandidate duhovnoga 
staleža, jer su je u davna vremena imućni sinovi hrvatskoga naroda 
opskrbili imanjima i zakladama i za ovu svrhu; danas nakon onako 
umne i dalekovidne agrarne »reforme« ona toga ne može ili tek vrlo 
ograničeno. Naša je dakle dužnost da tu priskočimo u pomoć po 
primjeru drugih katoličkih naroda, osobito katolika francuskih, koji 
nam u tome pružaju primjer divne požrtvovnosti. 

I u nas se počelo raditi. Između mnogih drugih primjera da spo¬ 
menem samo nekoliko. Jedna ugledna gospodu poslala je uredništvu 
nekog časopisa 1000 kruna za oskudne seminarce, neka bi se molili, 
da dragi Bog dade njezinu sinčiću svećeničko zvanje, a osim toga 
ona daje mjesečno prinos za istu svrhu. Jedna švelja, koja uzdržale 
jedno siroče, daje svakog mjeseca za jednog malog scminarca 1000 
kruna. Kad je uzela na sebe brigu za toga seminarca, rekla je ove 
krasne riječi: »Sad bar znam. za što živim«. U nekom našem gradu 
kongregacija učiteljica svaki mjesec skupi među svojim članovima 
oveću svotu za školanje jednog budućeg svećenika ... U Podgoraču 
osnovalo se nazad nekoliko godina društvo za pomaganje oskudnih 
kandidata duhovnoga staleža. U Zagrebu religijozna sekcija »Hrvat¬ 
ske katoličke ženske Sveze« svakog mjeseca skupi priličnu svotu za 
istu svrhu. U Zagrebu jedna gospojinska kongregacija osim Što mje¬ 
sečnim dobrovoljnim prinosima pomaže školanje jednog seminarca, 
poduzimlje za ovu svrhu i razne akcije, a mnogo je učinila i za popu- 
larizovanje molitve za svećenički podmlađak. 

Koliko bi se dalo učiniti za vremenito i vječno dobro hrvatskoga 
naroda, kad bi se sva naša vjerska društva uhvatila u kolo pa svako 
društvo odabralo po raznim sjemeništim, dijecezanskim i redovnič¬ 
kim, po jednog štićenika, koga bi pomagalo molitvom i prinosima, 
da ostvari svoj ideal, da danas sutra bude vjernom narodu pastir 

i svijetlo! Kolika radost Spasitelju u svetoj Euharistiji, koju će taj 
njihov Štićenik dijeliti vjernicma, da im čuva dušu za život vječni! 
Kolike duše imat će i njima da zahvale, ako se jednoć spase i ugle¬ 
daju lice Božje u sreći beskrajnoj! 

A da to bude, nek nam je svima geslo: Ora et labora: Moli i 
radi i žrtvuj — za svećenički podmladak. 

Miroslav Vamno D. (. 


Katolici u nekatoličkim društvima. 

Često se čuje ova riječ: »Ja sam dobar katolik i meni ne škodi 
ni malo, ako sam član koga nekatoličkog društva. To je klerikalizam, 
ako nas hoćete da zatvorite u sama katolička društva«. Drugi opet 
vele: »S nekatolicima ne ćemo nikakve suradnje; svak o sebi; s 
inovjercima nikakvog kompromisa! E basta!« 

Je fi ovo sve ispravno i prema katoličkim načelima i prema 
duhu papinskih odluka i direktiva? Očevidno je, da bi krivo radili 
oni katolici, koji bi ovako postupali; i ako su katolici, ipak ne bi 
»katolički« radili. O tome neka nas uvjere ovi reci. 

/. Katolik spada u katolička društva. 

To se Vidi iz ovoga što slijedi. 

a) Katolik ne smije stupiti u društva, koja su sumnjiva, osuđena, 
buntovna, tajna, ili ne će da priznadu nad sobom crkvenu vlast Tako 
kaže izričito 684. kanon crkvenog zakonika: »Neka se vjernici čuvaju 
tajnih, osuđenih, buntovnih, sumnjivih društava, ili onih, koja se 
otimlju naumice zakonitom nadzoru Crkve (quae studeant sese a 
legitima Ecclesiae vigilantia subducere)«. Isto se vidi i iz crkvenih 
kazna protiv članova zabranjenih društava; tako župnik ne smije 
k sprovodu pripustiti društva, koja su vjeri katoličkoj otvoreno pro¬ 
tivna (kan. 1233, § 2); duhovni pastiri treba da vjernike odvrate od 
sklapanja ženidbe s onima, koji su upisani u društva od Crkve osu¬ 
đena; dapače župnik ne smije bez dozvole ordinarijata prisustvovati 
vjenčanju takovih osoba (kan. 1065), niti ih može crkveno pokopati 
(kan. 1240 § l); ovakove osobe nemaju pristupa ni u crkvene redove 
(kan. 542) niti u pobožna društva (693 § l); Crkva ih udara i drugim 
kaznama (kan. 2335, 2336). 



